20. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 118123 της 12/20 Οκτ. 2004 (ΦΕΚ΄Β 1578) Προϋποθέσεις κράτησης στις Αγροτικές Φυλακές και την Κεντρική Αποθήκη Υλικού Φυλακών (Κ.Α.Υ.Φ.). Έχοντας υπόψη: 1.Τις διατάξεις των άρθρων 8, 9 και 19 (παράγραφος 3) του Ν. 2776/1999 «Σωφρονιστικός Κώδικας». 2.Την υπ' αριθμ. 61966/13.5.1997 εγκύκλιο του Υπουργού Δικαιοσύνης «προϋποθέσεις και διαδικασία μεταγωγής κρατουμένων». 3.Την πρόταση του Κεντρικού Επιστημονικού συμβουλίου Φυλακών (ΚΕΣΦ), σύμφωνα με τα από 10, 14 και 23.9.2004 πρακτικά συνεδριάσεων αυτού». (Αντί για τη σελ. 688,35) Σελ. 688,35(α) Τεύχος      Σελ.     Σωφρονιστικός Κώδικας 6.Ι.θ.17α-20 4.Την ανάγκη αποσυμφόρησης, λόγω υπερπληθυσμού κρατουμένων, των γενικών καταστημάτων κράτησης και την ενίσχυση του θεσμού και της λειτουργίας των Αγροτικών φυλακών και της Κεντρικής Αποθήκης Υλικού φυλακών (ΚΑΥ Φ) για την απρόσκοπτη λειτουργία τους. 5.Το γεγονός ότι από τη δημοσίευση της παρούσης, ουδεμία δαπάνη προκαλείται εις βάρος του Κρατικού Προϋπολογισμού, αποφασίζουμε: Α. Καθορίζουμε τις προϋποθέσεις κράτησης καταδίκων στις Αγροτικές Φυλακές και στην Κεντρική Αποθήκη Υλικού Φυλακών (ΚΑΥ Φ), ως εξής: 1.Στις Αγροτικές φυλακές και την ΚΑΥ Φ, δύναται να μετάγονται κατάδικοι κρατούμενοι, ανεξαρτήτως αδικήματος εκτός αυτού της παράβασης του Νόμου «περί ναρκωτικών», εφόσον: α) Έχουν ποινή ή συνολικές ποινές φυλάκισης μέχρι 5 έτη και έχουν εκτίσει πραγματικά το ένα δέκατο (1/10) της ποινής τους. β) Έχουν ποινή κάθειρξης ή συνολικές ποινές φυλάκισης μέχρι 10 έτη και έχουν εκτίσει πραγματικά το ένα πέμπτο (1/5) της ποινής τους. γ) Έχουν ποινές άνω των δέκα (10) ετών συνολικά και έχουν εκτίσει πραγματικά τρία (3) έτη. δ) Έχουν ποινή ισοβίου κάθειρξης και έχουν εκτίσει πραγματικά οκτώ (8) έτη. «Στις περιπτώσεις β, γ και δ, απαραίτητη επίσης προϋπόθεση είναι να τους έχει χορηγηθεί τακτική άδεια τουλάχιστον μια (1)φορά και να έχουν τηρήσει τους όρους της άδειας». Το μέσα σε «» τελευταίο εδαφιο αντικαταστάθηκε ως άνω από την παρ. 1 της αριθ. 8508/22-24 Φεβρ. 2005 (ΦΕΚ Β΄ 247) απόφ. Υπ. Δικαιοσύνης. 2.Επίσης, δύναται να μετάγονται στα ανωτέρω καταστήματα, κατάδικοι παραβάτες του νόμου «περί ναρκωτικών», εφόσον: α)«Έχουν ποινή ή συνολικές ποινές φυλάκισης μέχρι 5 έτη και έχουν εκτίσει πραγματικά το 1/10 της ποινής τους». Το μέσα σε «» εδάφιο α αντικαταστάθηκε ως άνω από την παρ. 2 της αριθ. 8508/22-24 Φεβρ. 2005 (Β΄ 247)αποφ. Υπ.Δικαιοσύνης. Σελ. 688,36(α) Τεύχος      Σελ.     β)«Έχουν ποινή κάθειρξης ή συνολικές ποινές φυλάκισης, μέχρι 10 έτη και έχουν εκτίσει πραγματικά το 1/5 της ποινής τους». Το μέσα σε «» εδάφιο β αντικαταστάθηκε ως άνω από την παρ. 3 της αριθ. 8508/22-24 Φεβρ. 2005 (Β΄ 247)αποφ. Υπ.Δικαιοσύνης. γ) «Έχουν ποινές άνω των δέκα (10) ετών συνολικά και έχουν εκτίσει πραγματικά τα 2/5 της ποινής τους». Το μέσα σε «» εδάφιο γ αντικαταστάθηκε ως άνω από την παρ. 4 της αριθ. 8508/22-24 Φεβρ. 2005 (Β΄ 247) αποφ. Υπ.Δικαιοσύνης. δ) Έχουν ποινές ισοβίου κάθειρξης και έχουν εκτίσει πραγματικά δώδεκα (12) έτη. «Στην περίπτωση α δεν απαιτείται η χορήγηση τακτικής άδειας. Στις περιπτώσεις β και γ απαιτείται να έχουν χορηγηθεί τουλάχιστον δύο (2) τακτικές άδειες και να έχουν τηρήσει τους όρους αυτών». Το μέσα σε «» τελευταίο εδάφιο αντικαταστάθηκε ως άνω από την παρ. 5 της αριθ. 8508/22-24 Φεβρ. 2005 (Β΄ 247)αποφ. Υπ.Δικαιοσύνης. 6.Ι.θ.20 Σωφρονιστικός Κώδικας 3α(3) Σε εξαιρετικές περιπτώσεις έλλειψης εργατικού δυναμικού στις Αγροτικές Φυλακές και την ΚΑΥ Φ, δύναται να μετάγονται λόγω του κατεπείγοντος, με την διαδικασία της παραγράφου 3, του άρθρου 9 του Ν. 2776/1999, στα «κλειστά» τμήματα αυτών, κατάδικοι κρατούμενοι με συνολική ποινή φυλάκισης μέχρι 5 έτη, ανεξαρτήτως αδικήματος, (εκτός αυτού της παράβασης του Νόμου «περί ναρκωτικών»), για εργασία μόνο εντός των καταστημάτων μέχρι να συμπληρώσουν τις προϋποθέσεις της παραγράφου 1α της παρούσης, εφόσον κρίνονται κατάλληλοι από το αρμόδιο Συμβούλιο της Φυλακής. Η μέσα σε () φράση καταργήθηκε και η μέσα σε( ) παρ. (3) αριθμήθηκε ως 3α από την παρ.6 της αριθ. 8508/22-24 Φεβρ. 2005 (Β΄ 247)αποφ. Υπ.Δικαιοσύνης. β) «Περιπτώσεις κρατουμένων όλων των κατηγοριών, που δε δύνανται να λάβουν τακτική άδεια, ενώ έχουν τις προϋποθέσεις αυτής, δύναται, εφόσον πληρούν όλες τις λοιπές προϋποθέσεις και κρίνονται κατάλληλοι από το αρμόδιο Συμβούλιο Φυλακής, να υποβάλλουν αίτημα μεταγωγής σε αγροτική φυλακή ή στην ΚΑΥ Φ, το οποίο θα εξετάζεται κατά περίπτωση από την Κεντρική Επιτροπή Μεταγωγών». Το μέσα σε «»  εδάφιο β προστέθηκε με την παρ.7 της αριθ. 8508/22-24 Φεβρ. 2005 (Β΄ 247)αποφ. Υπ.Δικαιοσύνης. Β. Από τη δημοσίευση της παρούσης, καταργείται κάθε προηγούμενη σχετική ρύθμιση και ειδικότερα η αναφερόμενη στην εγκύκλιο του Υπ. Δικ/νης υπ' αριθμ. 61966/ 1997. 